
ОТНОСНО: Одобряване на проект за изменение на подробния устройствен план – план за регулация и застрояване на к.к. „Слънчев бряг - Запад”, в частта му по отношение на УПИ VI-483, в кв. 3305 по ПУП на к.к. „Слънчев бряг – Запад” с ПИ №51500.507.264, по кадастралната карта на гр. Несебър.
Уважаеми госпожи и господа общински съветници,
По образуваната във вр. със заявление вх. №Н2-УТ-7752/06.10.2025г. преписка, Общински експертен съвет по устройство на територията при общинска администрация – Несебър със свое решение по т.13 от Протокол №8 от проведено на 08.10.2025г. заседание и решение по т.14 от Протокол №5 от проведено на 08.07.2025г. заседание  разгледа проект за изменение на ПУП-ПРЗ за УПИ VI-483 в кв. 3305 по ПУП на к.к. „Слънчев бряг – Запад”, с идентификатор №51500.507.264 по кадастралната карта на гр. Несебър.
Видно от съдържащите се по преписката документи, УПИ VI-483 с идентификатор №51500.507.264 по кадастралната карта на гр. Несебър, в кв. 3305 по плана на к.к. „Слънчев бряг – Запад” е с площ 2472 кв.м. по ПУП, с отреждане „За курортно строителство“, в устройствена зона „Ок“ и със следните действащи устройствени показатели: Плътност на застрояване – 20%, Кинт – 0.80, Нкорниз – 10 м. и минимално озеленена площ – 60%. Видно от представената скица с №15-1141677-08.11.2024 г. от АГКК, представляваща извадка от кадастралната карта на гр. Несебър за имота в обхвата на поисканото изменение, същият е с площ 2472 кв.м. по КККР, с начин на трайно предназначение на територията „Урбанизирана“ и начин на трайно ползване „Незастроен имот за курортно-рекреационен обект“.
Видно от приложените документи искането е подадено от лица с необходимата процесуална легитимация. Това явства от представения по преписката нотариален акт за покупко-продажба на недвижим имот №183, том VI, рег. №7194, дело №1151 от 26.04.2024г., вписан с акт №25, т.13, дело №2403, вх.рег.№4157/26.04.2024г.
 Преписката е окомплектована с необходимите документи, удостоверяващи, че са спазени изискванията на материалните разпоредби на закона.
С писмо с изх. №ПД-640-(2)/05.03.2025год., Директорът на РИОСВ – гр. Бургас е преценил, че не е необходимо провеждане на процедура по реда на Глава втора от Наредбата за ОС и е уведомил, че УПИ VI-483 с идентификатор №51500.507.264, по кадастралната карта на гр. Несебър, в кв. 3305 по ПУП на к.к. „Слънчев бряг – Запад” няма характеристика на пясъчна дюна.
По преписката се съдържат скица-проект и задание, които предварително са разгледани от ОбЕСУТ, който със свое решение по т.11 от Протокол №11 от 18.12.2024г. е преценил, че заданието е съобразен с нормите на ЗУТ, Наредба №7 за ПНУОВТУЗ, ЗУЧК и че не противоречи на СПН към ЗРП на к.к. „Слънчев бряг – Запад“. Заданието е одобрено с решение №429 от протокол №16/ 30.04.2025г. на ОС-Несебър.
С проекта се предлага ЧИ на ПУП-ПРЗ с цел промяна промяна отреждането на имота от „за курортно строителство на „за жилищно строителство и обществено обслужване“, запазване устройствената зона „Ок“ и промяна на устройствените показатели за УПИ VI-483 /ПИ 51500.507.264/: Плътност на застрояване – 30%, Кинт – 1,50, Нкорниз – 15 м., минимално озеленена площ – 50%  и паркиране в границите на имота, съгласно приложените чертежи и таблици със съответните цветове, сигнатури, надписи и размери, неразделна част от решението.
К.к. „Слънчев бряг”, в чиято територия попадат имотите в обхвата на представения проект за изменение на ПУП-ПРЗ е обявен за селищно образувание с национално значение с Решение №45 от 25.01.2005г. на Министерски съвет на Република България. Имотът попада в зона „Б“ съгласно чл. 11, ал. 1 от ЗУЧК.
Предвид горното и на основание чл.129, ал.1, IIІ изр. от ЗУТ във връзка с чл.134, ал.2, т.6 и чл.136, ал.1 от ЗУТ и правомощията, предоставени ми със Заповед №2866/14.11.2023г. на Кмета на община Несебър, предлагам на Общински съвет – гр. Несебър, да вземе следното
 РЕШЕНИЕ
   На основание  основание чл.129, ал.1, IІI изр. от ЗУТ във връзка с чл.134, ал.2, т.6 и чл.136, ал.1 от ЗУТ и като взе предвид изложените мотиви в докладната записка, Общински съвет – гр. Несебър
 Одобрява
[bookmark: _GoBack]проект за изменение на Подробния устройствен план – план за регулация и застрояване на УПИ VI-483, в кв. 3305 по ПУП на к.к. „Слънчев бряг – Запад” представляващ ПИ с идентификатор 51500.507.264 по кадастралната карта на гр. Несебър, с който се променя отреждането на имота от „за курортно строителство на „за жилищно строителство и обществено обслужване“, запазване устройствената зона „Ок“ и се променят устройствените показатели за УПИ VI-483 /ПИ 51500.507.264/ както следва: Плътност на застрояване – 30%, Кинт – 1,50, Нкорниз – 15 м., минимално озеленена площ – 50%  и паркиране в границите на имота, съгласно приложените чертежи и таблици със съответните цветове, сигнатури, надписи и размери, неразделна част от решението.
Обявление за решението да се изпрати в 7-дневен срок за обнародване в Държавен вестник.
Решението може да бъде оспорено от заинтересованите лица в 30-дневен срок от обнародването му в ДВ, пред Административен съд – Бургас.
 
ЗАМЕСТНИК-КМЕТ НА ОБЩИНА НЕСЕБЪР :……………………....
        	                              На основание Заповед №2866/14.11.2023г.  /Виктор Борисов/
 
 Съгласувано с: Цена Вичева, адвокат: .......................
 Изготвил: Евдокия Петрушева, гл. спец. „УТ”: ..............................

